# Diktátor

### A Wikipédiából, a szabad lexikonból.

Diktátor olyan államfő, aki a megszokottnál több hatalommal rendelkezik. A tisztség a Római Köztársaságban keletkezett, azonban nem azonosítható a modern értelemben vett dictatori címmel.

## [szerkesztés] A Római Köztársaságban

Bővebben lásd: dictator

Az ókori római diktátort a senatus választotta meg katonai vészhelyzet esetén. Hat hónapra választottak dictatort, de ő lemondhatott korábban is rendkívüli megbízatásáról. Működése közben a normális köztársasági hivatalok és tisztviselők is megőrizték funkciójukat, hogy ellenőrizzék a főhatalommal felruházott politikust. A dictator cím a II. pun háború során eltűnt, és csak a köztársaság válsága alatt élesztették fel két híres-hírhedt alkalommal, Lucius Cornelius Sulla és Caius Julius Caesar esetében. Ezt követően a rossz emlékű címet eltörölték.

## [szerkesztés] A modern értelemben vett diktátor

Manapság a diktátori cím nem hivatalos. A diktátorok leginkább katonai ranggal rendelkeznek, vagy csak egyszerűen köztársasági elnökök, esetleg miniszterelnökök. Hatalmuk igen széleskörűnek bizonyul. Sokan közülük véres tömeggyilkosokként vonultak be a történelembe, mint Mao Ce-tung, Sztálin és Hitler.

### [szerkesztés] A szélsőjobboldalon

A fasizmus és a nemzetiszocializmus egyik alapkövetelménye a totalitárius diktatórikus rendszer. Az ilyen államokban a hatalom mindig egy személy kezében összpontosul: ő a Duce, a Führer, a Poglavnik, a Conducator. A magyar Szálasi Ferenc a nemzetvezetői címet használta. Tisztogatásaik a belső ellenzék és az ellenségnek kikiáltott csoportok - a nácik esetében az „alsóbbrendű fajok” képviselői - ellen történnek. Ebbe a körbe tartozik Benito Mussolini, Adolf Hitler, Ion Antonescu, Vidkun Quisling, Szálasi Ferenc vagy Ante Pavelić rendszere, noha ez utóbbiak az előbbieknek köszönhették létüket.

### [szerkesztés] A kommunista pártállamokban

A kommunista pártállamok élén a pártok, azoknak élén pártfőtitkárok állnak, gyakran azonban ők is diktátorként gyakorolják a hatalmat, bár a titkár szó szerénységre vallhatna. A leghírhedtebb és legvérengzőbb kommunista diktátorok a szovjet Sztálin, a kínai Mao Ce-tung és a kambodzsai Pol Pot voltak. Egyéb példák: Joszip Broz Tito, Rákosi Mátyás, Kádár János, Todor Zsivkov, Nicolae Ceauşescu, stb. Napjainkban többek között a kubai Fidel Castro gyakorol diktátori hatalmat.

A lap eredeti címe "http://hu.wikipedia.org../../../d/i/k/Dikt%C3%A1tor.html"

Kategóriák: Politika | Történelem

##### Views

- Szócikk
- Vitalap
- Aktuális változat

##### Keresés

##### Más nyelveken

- English